|  |  |
| --- | --- |
| **Manyleb y Swydd a’r Person** | |
| **Teitl y Swydd:**  **Cyfeirnod:** | **Cynghorydd Polisi ac Ymchwil**  ***MBS-056-23*** |
| **Aelod o'r Senedd:** | **Rhun ap Iorwerth AS, Arweinydd Grŵp Plaid Cymru yn y Senedd** |
| **Band Tâl:** | **1** |
| **Ystod Cyflog: (pro rata)** | **£28,274 – £39,902**  *Mae disgwyl i'r holl staff newydd ddechrau ar isafswm graddfa'r band cyflog priodol. Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band.* |
| **Oriau gwaith:** | **14.8 awr yr wythnos** |
| **Natur y penodiad:** | **Parhaol\*** |
| **Lleoliad:** | **Tŷ Hywel, Bae Caerdydd** |
| **Diben y swydd** | |
| Prif nod y swydd yw cynghori Arweinydd y Grŵp ac Aelodau'r Grŵp ar faterion polisi a chymryd rôl arweiniol wrth weithredu llif datblygu polisi a gwaith ymchwil y Grŵp. | |
| **Prif ddyletswyddau** | |
| 1. Cynghori’r Arweinydd, Grŵp y Senedd a staff ar faterion datblygu polisi mewnol ac allanol.  2. Ysgrifennu areithiau ar ran yr Arweinydd yn ôl yr angen.  3. Asesu cyfleoedd perthnasol ar gyfer defnyddio ymgysylltu ac ymgynghori allanol i fesur barn unigolion allanol mewn perthynas â chynigion polisi ac awgrymu unrhyw newidiadau i bolisi yn seiliedig ar waith o'r fath.  4. Cyfrannu at y broses o baratoi cyhoeddiadau polisi pwysig ar ran yr Arweinydd a'r Grŵp a sicrhau bod cyhoeddiadau o'r fath yn cael eu hymchwilio’n effeithiol.  5. Cyfrannu at y gwaith ymchwil yn ôl gofynion yr Arweinydd.  6. Cyfrannu at ddarparu rhaglen gydlynus o ddigwyddiadau, ymgysylltu strategol, prif anerchiadau ac ymyriadau.  7. Hybu rhagoriaeth a phroffesiynoldeb yn holl weithgareddau datblygu polisi’r Grŵp.  8. Cyflawni unrhyw ddyletswyddau eraill ar ran y Grŵp yn ôl yr angen. | |
| **Manyleb y Person (cyfeiriwch at y meini prawf 'hanfodol' isod wrth lenwi'r adran *‘Gwybodaeth i gefnogi eich cais’* ar y ffurflen gais.** | |
| **Gwybodaeth a Phrofiad Hanfodol**   * Profiad sylweddol o ddarparu gwasanaethau ymchwil neu ddeunydd briffio mewn amgylchedd seneddol neu debyg. * Profiad o gynllunio, gweithredu a gwerthuso prif anerchiadau a gweithgareddau ymgysylltu allanol. * Profiad o weithio'n effeithiol ym maes datblygu polisi ac ymchwil ar lefel strategol. * Profiad o roi cyngor a chymorth i bobl ar lefel uwch. * Profiad o ddatrys materion cymhleth gyda synnwyr cyffredin a doethineb. * Dealltwriaeth o Egwyddorion Bywyd Cyhoeddus Nolan ac ymrwymiad iddynt.   **Cymwysterau Hanfodol**   * Gradd neu gymhwyster cyfatebol mewn pwnc perthnasol.   **Sgiliau ac Ymddygiadau Hanfodol**   * Sgiliau dadansoddi rhagorol, gan gynnwys y gallu i grynhoi amrywiaeth eang o safbwyntiau yn gywir a'r gallu i nodi materion allweddol yn gyflym o amrywiaeth o ffynonellau gwybodaeth. * Sgiliau cyfathrebu rhagorol ar lafar ac yn ysgrifenedig, gyda'r gallu i ysgrifennu a siarad yn glir a chryno a chynhyrchu papurau briffio/hysbysiadau i'r wasg gan ddefnyddio amrywiaeth o becynnau TG gan gynnwys rhaglenni Microsoft Word, Outlook ac Excel. * Y gallu i feddwl am syniadau ar gyfer eitemau newyddion sy'n adlewyrchu gwaith y Grŵp. * Y gallu i weithio o dan bwysau gan flaenoriaethu ystod o dasgau sydd, o dro i dro, yn gwrthdaro, a hynny o fewn terfynau amser.   *Dymunol*   * Gwybodaeth am systemau gwleidyddol Cymru. * Y gallu i weithio drwy gyfrwng y Gymraeg a’r Saesneg. * Yn arddel amcanion a gwerthoedd y blaid................. | |
| **Gwybodaeth Ychwanegol** | |
| Er gwybodaeth, bydd y penodiad yn amodol ar eirdaon a gwiriad diogelwch.  *\*Os bydd yr Aelod o’r Senedd yn ymddiswyddo, neu’n colli ei sedd mewn etholiad, bydd y swydd hon yn dod i ben.  O ran swyddi o fewn grŵp y blaid, os bydd Arweinydd y blaid yn newid, neu os bydd nifer Aelodau'r Grŵp yn newid, mae’n bosibl y daw’r swydd hon i ben.* | |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhywedd, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran. | |